Rússar segja að um hundrað flugskeyti hafi skollið á Kherson-borg í suðurhluta Úkraínu síðustu tvo daga. Sókn úkraínska hersins í hinu hernumda Kherson-héraði er hafin og Úkraínuher hefur tekist að brjótast í gegnum varnir Rússa.
Rússneski herinn tók Kherson-hérað, sem liggur norðvestur af Krímskaga, við upphaf innrásarinnar í vor. Samnefnd höfuðborg héraðsins er eina stórborgin sem Rússum hefur tekist að halda í innrás sinni.
Nú reynir úkraínski herinn að ná bæði borginni og héraðinu aftur á sitt vald. Volodymyr Zelensky forseti Úkraínu vildi lítið sem ekkert gefa upp um sóknina í ávarpi seint í gærkvöld.
Important meetings, important topics, it is wrong to reveal them. But everyone can see the result over time. When our defenders destroy the logistics, bases, and headquarters of the enemy. We will continue this
Zelensky sagðist hafa rætt stöðuna á fundum með yfirmönnum hersins og ríkisstjórn sinni. Hann ætli ekki að veita upplýsingar um gang mála en árangurinn verði smám saman ljós. Skorið verði á birgðalínur Rússa, herstöðvar þeirra og höfuðstöðvar eyðilagðar.
Yfirstjórn úkraínska hersins sagðist í yfirlýsingu hafa eyðilagt vopnageymslur Rússa með hárnákvæmum flugskeytum. Rússneski miðillinn Tass segir að rússnesk loftvarnarkerfi reyni að stöðva þessar árásir. Vladímír Leontíev, æðsti yfirmaður stjórnar Rússa í Kherson-héraði, sagði að um fimmtán árásir hefðu verið gerðar. Allt í allt hafi um hundrað flugskeyti skollið á borginni.
Rússnesk stjórnvöld í hinu hernumda Kherson-héraði í Úkraínu segja að Úkraínuher skjóti flugskeytum á Kherson-borg í gríð og erg. Forseti Úkraínu vill lítið sem ekkert gefa upp um sókn hersins.